
545400 SIGHIŞOARA

Str. Muzeului nr. 7, Tel./Fax. 0265-771278

       H O T Ă R Â R E A   NR. 46

                din 28 martie 2013
                            privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5513/11.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţia cadastrală pentru actualizarea de informaţii tehnice, respectiv modificarea suprafeţei terenului situat în Municipiul Sighişoara, str. La Leu nr. 9 ;

Având în vedere documentaţia cadastrală pentru modificarea suprafeţei terenului situat în Municipiul Sighişoara, str. Ilarie Chendi nr. 87;

Având în vedere documentaţia cadastrală pentru evidenţierea construcţiilor în Cartea Funciară, cu referire la imobilul situat în Municipiul Sighişoara, str. Trandafirilor nr. 1 – 3;

Având în vedere documentaţia cadastrală pentru dezlipirea unui imobil, respectiv atribuire de nr. cad. pentru suprafaţa de 100 mp. teren şi evidenţierea construcţiilor în cartea funciară, cu referire la imobilul situat în Municipiul Sighişoara, str. Mihai Viteazul nr. 97;

Văzând şi prevederile Legii nr. 7/1996, Legea cadastrului şi publicităţii imobiliare, republicată;

Ţinând cont de prevederile art. 876 - 880 din Legea nr. 287/2009 privind Codul civil, republicat;

Luând în considerare prevederile Ordinului nr. 634/2006 al Agenţiei Naţionale de Cadastru şi Publicitate Imobiliară, pentru aprobarea Regulamentului privind conţinutul şi modul de întocmire a documentaţiilor cadastrale în vederea înscrierii în cartea funciară, cu  modificările şi completările ulterioare;
Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, înregistrat cu nr. 5512/11.03.2013, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate; 

În temeiul art. 36 (2) lit. „c”, (5) lit. „c” şi (9), art . 45 (3) şi a art.115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare;

H O T Ă R Ă Ş T E:

Art.1. Se însuşeşte documentaţia cadastrală pentru actualizarea de informaţii tehnice, respectiv modificarea suprafeţei terenului şi evidenţierea construcţiei, cu referire la imobilul situat în Municipiul Sighişoara, str. La Leu nr. 9, înscris în C.F. nr. 11212, sub nr. top. 3355/4, nr. cad. 1227/4, anexa nr. 1 la prezenta hotărâre.
Art.2. Se aprobă modificarea suprafeţei terenului menţionat la art. 1, de la suprafaţa de 366 mp. la suprafaţa  reală de 352 mp., rezultată în urma măsurătorilor.

Ar. 3. Se însuşeşte documentaţia cadastrală pentru modificarea suprafeţei terenului situat în Municipiul Sighişoara, str. Ilarie Chendi nr. 87, înscris în C.F. nr. 1723, nr. top. 441/1, 438/3/1, 439/3/1, 438/1/3, anexa nr. 2 la prezenta hotărâre.

Art. 4. Se aprobă modificarea suprafeţei terenului menţionat la art. 3, de la suprafaţa de 1077 mp. la suprafaţa reală de 973 mp, rezultată în urma măsurătorii.
Art. 5.  Se însuşeşte documentaţia cadastrală pentru evidenţierea construcţiilor în cartea funciară, cu referire la imobilul situat în Municipiul Sighişoara, str. Trandafirilor nr. 1 - 3, înscris în C.F. nr. 53804, sub nr. cad. 53804, anexa nr. 3 la prezenta hotărâre.

Art. 6.  Se însuşeşte documentaţia cadastrală pentru dezlipirea unui imobil, respectiv atribuirea de nr. cad. pentru suprafaţa de 100 mp. teren şi evidenţierea construcţiilor în cartea funciară, cu referire la imobilul situat în Municipiul Sighişoara, str. Mihai Viteazu nr. 97, înscris în C.F. nr. 9168, sub nr. top. 3412/1/1/1/1/1/1/3/2, anexa nr. 4 la prezenta hotărâre.
Art. 7. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art. 8. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

  


PREŞEDINTE DE ŞEDINŢĂ,


  Dan-Constantin Enescu     

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

5 ex. Direcţia administrarea patrimoniului ;

1 ex. Arhitect şef ;

12 ex. AF/FM

